Oud-pres. Sarkozy van Frankryk vir korrupsie vervolgNicolas Sarkozy Foto: Philippe Wojazer, world.time.com Die nuusagenskap Associated Press berig hy sal nou voor ‘n regter verskyn wat moet besluit of hy vervolg sal word. Sarkozy het na bewering in 2007 €50 miljoen van die destydse Libiese diktator, Muamar Ghaddafi, ontvang in ruil daarvoor om Ghaddafi oor sekere sake ingelig te hou. Die aanklagte hou daarmee verband dat hy glo pogings om die aangeleentheid te ondersoek, gedwarsboom het. Frankryk is een van die min lande waar die staatshoof nie krimineel vervolg kan word terwyl hy aan bewind is nie, en enkele Franse presidente is ná hul ampstermyne vervolg. Hy was egter die eerste voormalige president wat fisies aangehou is. Sarkozy is gister aangehou terwyl hy vyftien uur lank ondervra is. Hy is later laat gaan. Hy ontken alle aanklagte teen hom. Sarkozy se advokaat, Thierry Herzog en Gilbert Azibert, advokaat-generaal, word blykbaar saam met hom aangekla. Bronne: Trouw, Daily Mail